སྐབས་དེར་ང་ཚོས་བོད་དོན་རྒྱལ་ཚོགས་ལ་ཞུ་རྒྱུའི་ལས་འགོ་བརྩམས་ཏེ་འབད་བརྩོན་ཆེན་པོ་བྱས་པ་ཡིན།དེའི་དུས་ནེ་ཧེ་རུས་རྒྱལ་ཚོགས་ལ་ཞུས་ན་དགོས་པ་གང་ཡང་མེད་པའི་དགོངས་པ་བཞེས་ཀྱི་འདུགཡིན་ནའང་ང་ཚོས་ཨུ་ཚུགས་བརྒྱབ་པ་དང༌།བོད་དོན་རྒྱལ་ཚོགས་ལ་ཞུས་ནས་ལམ་སང་ནུས་པ་ཐོན་རྒྱུའི་རེ་བ་མེད།འོན་ཀྱང་བོད་དོན་མ་འོངས་པར་འཛམ་གླིང་ཐོག་གནས་ཐབས་ཕུགས་རྒྱང་རིང་པོའི་ཕན་ཐོགས་ཡོང་ཆེད་རྒྱལ་ཚོགས་ལ་ཞུ་རྒྱུར་ང་ཚོས་སེམས་ཐག་བཅད་པ་ཡིན་ཞེས་ནེ་ཧེ་རུར་ཞུས་པ་ཡིན།དེ་དུས་ཁོང་ནས་གསུང་བར།མ་འོངས་པར་བོད་དོན་མུ་མཐུད་གནས་པའི་རྒྱུ་རྐྱེན་གཙོ་བོ་བོད་ཕྲུག་དེ་ཚོར་ཤེས་ཡོན་སློབ་སྦྱོང་སྤྲོད་དགོས།བོད་དོན་གྱི་རྩ་བ་ཐུག་ས་ཤེས་ཡོན་ལ་རག་ལས་ཡོད་ཅེས་གསུངས་བྱུང༌།དེ་ནི་བདེན་པ་རེད།དུས་དེར་ང་ཚོའི་སློབ་གྲྭ་གསར་འཛུགས་བྱ་རྒྱུ་སོགས་ལ་ནེ་ཧེ་རུ་ཁོང་ཉིད་ནས་དམིགས་བསལ་གྱི་ཐུགས་ཁུར་བཞེས་བྱུང༌།དེ་ནས་བཟུང་ང་ཚོས་ཤེས་ཡོན་ཐོག་ཤུགས་གཙོ་བོ་བརྒྱབ་པ་ཡིན།